Virat Kohli : ಕೊಹ್ಲಿ ಸಮಸ್ಯೆಗೆ 20 ನಿಮಿಷದಲ್ಲಿ ಪರಿಹಾರ Virat kohli Virat Kohli : ಕೊಹ್ಲಿ ಸಮಸ್ಯೆಗೆ 20 ನಿಮಿಷದಲ್ಲಿ ಪರಿಹಾರ ಕಳೆದ ಕೆಲವು ವರ್ಷಗಳಿಂದ ವಿರಾಟ್ ಕೊಹ್ಲಿ ಫಾರ್ಮ್ ಕಳೆದುಕೊಂಡು ಒದ್ದಾಡುತ್ತಿರೋದು ಎಲ್ಲರಿಗೂ ಗೊತ್ತಿರುವ ವಿಚಾರವೇ. ಈ ಹಿನ್ನೆಲೆಯಲ್ಲಿ ವಿರಾಟ್ ಕೊಹ್ಲಿಗೆ ಕೆಲವರು ಬೆಂಬಲ ವ್ಯಕ್ತಪಡಿಸುತ್ತಿದ್ದರೇ ಇನ್ನೂ ಕೆಲವರು ವಿಮರ್ಶೆಗಳನ್ನು ಮಾಡುತ್ತಿದ್ದಾರೆ. ಈ ಹಿನ್ನೆಲೆಯಲ್ಲಿ ಟೀಂ ಇಂಡಿಯಾದ ದಿಗ್ಗಜ ಸುನಿಲ್ ಗವಾಸ್ಕರ್ ಕೆಲವು ಆಸಕ್ತಿದಾಯಕ ಕಮೆಂಟ್ ಗಳನ್ನು ಮಾಡುತ್ತಿದ್ದಾರೆ. ತನ್ನೊಂದಿಗೆ ಕೊಹ್ಲಿ ಸ್ವಲ್ಪ ಸಮಯ ಕಳೆದರೇ ಆತನ ಸಮಸ್ಯೆ ಬಗೆಹರಿಸುವ ಪ್ರಯತ್ನ ಮಾಡುತ್ತೇನೆ ಎಂದು ಸುನಿಲ್ ಹೇಳಿದ್ದಾರೆ. ತನ್ನ ಸಲಹೆಗಳು ಕೊಹ್ಲಿಗೆ ಪ್ರಯೋಜನೆ ಮಾಡುತ್ತವೋ ಇಲ್ಲವೋ ಗೊತ್ತಿಲ್ಲವಾದ್ರೂ ಪ್ರಯತ್ನಿಸುವುದಲ್ಲಿ ಯಾವುದೇ ತಪ್ಪಿಲ್ಲ ಅಂತಾ ವ್ಯಾಖ್ಯಾನಿಸಿದ್ದಾರೆ. ವಿರಾಟ್ ಕೊಹ್ಲಿ ಬಗ್ಗೆ ಇಂಡಿಯಾ ಟುಡೆ ಜೊತೆ ಮಾತನಾಡಿದ ಸುನೀಲ್ ಗವಾಸ್ಕರ್, ಕೊಹ್ಲಿ ಜೊತೆ 20 ನಿನಿಷ ಮಾತನಾಡುವ ಅವಕಾಶ ಸಿಕ್ಕರೇ ಸಾಕು, ಆತ ಮಾಡಬೇಕಾಗಿರೋದು ಏನು..? ಆತನ ತಕ್ಷಣ ಕರ್ತವ್ಯ ಏನು..? ನನ್ನ ಸಲಹೆಗಳು ಆತನಿಗೆ ಉಪಯೋಗಕ್ಕೆ ಬರಬಹುದು. ಮುಖ್ಯವಾಗಿ ಆಫ್ ಸ್ಟಂಪ್ ಲೈನ್ ವಿಷಯದಲ್ಲಿ ಕೊಹ್ಲಿಗೆ ಸಲಹೆಗಳನ್ನು ನೀಡಬೇಕು ಎಂದುಕೊಳ್ಳುತ್ತಿದ್ದೇನೆ. ಆರಂಭಿಕ ಆಟಗಾರನಾಗಿ ನಾನು ಕೂಡ ಆ ವಿಷಯದಲ್ಲಿ ಪರದಾಡಿದ್ದೇನೆ. ಆಫ್ ಸ್ಟಂಪ್ ಹೊರಗಡೆ ಬರುವ ಎಸೆತಗಳನ್ನು ಹೇಗೆ ಎದುರಿಸಬೇಕು ತಿಳಿಸುತ್ತೇನೆ. ಕೇವಲ 20 ನಿಮಿಷಗಳು ಸಾಕು. ಕೊಹ್ಲಿ ಇವರುಗಳ ಬಗ್ಗೆ ವಿವರಿಸುತ್ತೇನೆ ಎಂದು ಹೇಳಿದ್ದಾರೆ. ಇನ್ನು ಎಂತಹ ಆಟಗಾರನಿಗಾದರೂ ಬ್ಯಾಡ್ ಫಾರ್ಮ್ ಅನ್ನೋದು ಸಾಮಾನ್ಯ. ಇಂತಹ ಸಂದರ್ಭದಲ್ಲಿ ವಿರಾಟ್ ಕೊಹ್ಲಗೆ ಸ್ವಲ್ಪ ತಾಳ್ಮೆ ಇರಬೇಕು ಎಂದು ಸುನೀಲ್ ಹೇಳಿದ್ದಾರೆ. Mahesh M Dhandu : ಕಂಟೆಂಟ್ ಎಡಿಟರ್